**BRODSKO POSAVSKA ŽUPANIJA**

**OPĆINA NOVA KAPELA**

**OPĆINSKI NAČELNIK**

***OBRAZLOŽENJE GODIŠNJEG IZVJEŠTAJA O IZVRŠENJU***

***PRORAČUNA***

***OPĆINE NOVA KAPELA ZA 2023.GODINU***

**KLASA:400-05/24-01/04**

***ZAKONSKA OBVEZA***

Zakonom o proračunu (Narodne novine broj 144/21) propisana je obveza izrade i podnošenja Godišnjeg izvještaja o izvršenju proračuna predstavničkom tijelu na donošenje do 31.svibnja tekuće godine za prethodnu godinu.

Sadržaj godišnjeg izvještaja o izvršenju proračuna propisan je Pravilnikom o polugodišnjem i godišnjem izvještaju o izvršenju proračuna (Narodne novine broj 85/23). U članku 4. navedenog Pravilnika utvrđeno je da Godišnji izvještaj o izvršenju proračuna sadrži:

opći dio, posebni dio, obrazloženje i posebne izvještaje.

OPĆI DIO proračuna sadrži :

Sažetak Računa prihoda i rashoda i Računa financiranja ,

* 1. Račun prihoda i rashoda
     1. Račun prihoda i rashoda prema ekonomskoj klasifikaciji
     2. Račun prihoda i rashoda prema izvorima financiranja
     3. Račun prihoda i rashoda prema funkcijskoj klasifikaciji
  2. Račun financiranja
     1. Račun financiranja prema ekonomskoj klasifikaciji
     2. Račun financiranja prema izvorima financiranja

1. POSEBNI DIO proračuna po :

2.1. organizacijskoj klasifikaciji

2.2. programskoj klasifikaciji

1. OBRAZLOŽENJE
2. POSEBNI IZVJEŠTAJI

4.1. Izvještaj o zaduživanju na domaćem i stanom tržištu novca i kapitala

4.2. Izvještaj o korištenju proračunske zalihe

4.3. Izvještaj o danim jamstvima i izdacima po jamstvima

4.4. Izvještaj o stanju potraživanja i dospjelih obveza , te o stanju potencijalnih obveza po

osnovi sudskih sporova

Godišnji izvještaj o izvršenju proračuna Općine Nova Kapela za 2023. godinu objavit će se na internetskim stranicama Općine Nova Kapela (www.novakapela.hr) i u Službenim novinama Općine Nova Kapela.

***III. OBRAZLOŽENJE OSTVARENJA PRIHODA I PRIMITAKA ,RASHODA I IZDATAKA***

**UVOD**

Zakonom o proračunu („Narodne novine“, broj 144/21) i Pravilnikom o polugodišnjem i godišnjem izvještaju o izvršenju proračuna (Narodne novine 85/23) općinski načelnik je obvezan do 31. svibnja tekuće godine izraditi i dostaviti Općinskom Vijeću Godišnji izvještaj o izvršenju proračuna za prethodnu godinu.

Osnovna svrha navedenog izvještaja je dati informacije o:

* planiranim i ostvarenim godišnjim prihodima i rashodima, primicima i izdacima iskazanim prema proračunskim klasifikacijama,
* izvršenim preraspodjelama u tijeku izvještajnog razdoblja,
* stanju duga,
* ostvarenju postavljenih planova i
* uspješnosti ispunjenja postavljenih ciljeva.

Financiranje javnih rashoda i izdataka Općine Nova Kapela tijekom 2023. godine planirano je sljedećim financijsko-planskim dokumentima:

Proračun Općine Nova Kapela za 2023. i projekcije za 2024. i 2025. godinu kojim su utvrđeni prihodi i primici u ukupnom iznosu od **2.551.888,00 eura**, te Odluku o izvršavanju Proračun Općine za 2023. godinu , donijelo je Općinsko vijeće Općine Nova Kapela na 10. sjednici održanoj dana 19 prosinca 2022. godine.

Prve izmjene i dopune Proračuna Općine Nova Kapela za 2023. godinu kojima su ukupni prihodi i primici utvrđeni u iznosu **2.705.921,00 eura**

Druge Izmjene i dopune Proračuna Općine Nova Kapela za 2023. godinu kojima su ukupni prihodi i primici utvrđeni u iznosu **3.501.678,00 eura.**

Treće Izmjene i dopune Proračuna Općine Nova Kapela za 2023. godinu kojima su ukupni prihodi i primici utvrđeni u iznosu **3.485.928,00 eura.**

Tijekom 2023.godine izvršena je korekcija u prijenosu manjka prihoda iz prethodnih godina , manjak prihoda u iznosu od 12.517,40 eura uvršten je u Izmjene i dopune Proračuna Općine Nova Kapela za 2023.godinu.

Godišnjim izvještajem o izvršenju Proračuna Općine Nova Kapela za 2023.godinu utvrđen je višak prihoda/primitaka nad rashodima/izdacima u iznosu od 398.601,66 eura. Nakon obračuna poslovanja i korekcije rezultata poslovanja iz prethodne godine utvrđen je višak prihoda i primitaka raspoloživ u slijedećem razdoblju u iznosu od 386.084,26 eura.

U sklopu Obrazloženja ostvarenja prihoda i primitaka, rashoda i izdataka dan je detaljni opisni i brojčani prikaz ostvarenja prihoda i primitaka te rashoda i izdataka u za 2023. godinu.

**PRIHODI I PRIMICI**

U 2023. izvršeno je ukupno 2.405.346,32 eura prihoda/primitaka što je 19,48 više u odnosu na prethodnu godinu.

|  |  |  |
| --- | --- | --- |
| **LEGENDA**  Vrsta prihoda/primitka | Proračun 2023 | Ostvarenje 2023 |
| 61Prihodi od poreza | 630.154,00 | 623.692,72 |
| 63 Pomoći iz inozemstva i od subjekata unutar općeg proračuna |  |  |
| 64 Prihodi od imovine | 1.491.930,00 | 1.203.412,59 |
| 65 Prihodi od upravnih i | 391.953,00 | 342.157,81 |
| administrativnih |  |  |
| pristojbi, pristojbi po |  |  |
| posebnim propisima i |  |  |
| naknada |  |  |
| 66 Prihod od prodaje proizvoda i  robe te pruženih usluga i prihodi  od donacija | 2.340,00 | 2.760,00 |
| 71 Prihodi od prodaje neproizvedene dugotrajne imovine | 66.100,00 | 67.819,05 |
| 72 Prihodi od prodaje proizvedene dugotrajne imovine | 31.106,00 | 73.440,00 |
| 84 Primici od zaduživanja | 800.000,00 | 40.146,48 |
|  | **3.498.446,00** | **2.405.346,32** |

**Prihodi od poreza (61)** obuhvaćaju prihode od poreza na dohodak od nesamostalnog rada,

od samostalnih djelatnosti , obrta, imovine i imovinskih prava ,te poreza koji su utvrđenim u Odluci o

općinskim porezima (prirez, porez na nekretnine, potrošnju, kuće za odmor )

**Pomoći iz inozemstva i od subjekata unutar općeg proračuna (63)**

Pomoći proračunu iz drugih proračuna ostvarene su u iznosu od 1.203.412,59 eura što je 121,79% u odnosu na ostvareno u izvještajnom razdoblju prethodne godine.

Tekuće pomoći iz državnog proračuna (6331) : 792.845,43 eura

Državni proračun - sredstva fiskalnog izravnanja 682.051,00 eura

sukladno odredbama Zakona o financiranju jedinica lokalne i područne (regionalne) samouprave i Odluke o udjelu sredstava fiskalnog izravnanja za pojedinu općinu, grad i županiju u ukupnim sredstvima fiskalnog izravnanja s iznosom sredstava fiskalnog izravnanja za 2023. godinu (Narodne novine broj 154/22)

• održavanje i razvoj predškolske 49.958,97 eura

djelatnosti

• predškolski odgoj-funkcionalno 47.780,25 eura

spajanje JLPRS

• elementarne nepogode 13.055,21 eura

Tekuće pomoći iz županijskog proračuna (63312): 3.200,00 eura

Sufinanciranje usluge kemijskog tretiranja komaraca

Kapitalne pomoći iz državnog proračuna (63321) : 74.036,14 eura

• Ministarstvo kulture i medija – za 6.636,14 eura

financiranje investicijskog programa:

Opremanje Hrvatskog doma u Novoj Kapeli-Multimedijalni centar

• obnova pješačke staze u ulici 54.000,00 eura

Vladimira Nazora u Novoj Kapele

• sufinanciranje modernizacije javne rasvjete 13.400,00 eura

Kapitalne pomoći iz županijskih proračuna (63322) 30.000,00 eura

• sanacija nerazvrstanih cesta

Tekuće pomoći od HZMO-a ,HZZ-a , i HZZO-a 2.686,50 eura

pomoći od Zavoda za zapošljavanje- sufinanciranje zapošljavanja

u javnom radu : Revitalizacija javnih površina-za jednog (1) djelatnika na određeno vrijeme u trajanju od 6 mjeseci za bruto plaće i troškova prijevoza u paušalnom iznosu.

Tekuće pomoći od ostalih izvanproračunskih 13.245,74 eura

korisnika državnog proračuna (63415) :

HŽ Infrastruktura d .o. o - Sporazum o sufinanciranje III. izmjene i dopune prostornog plana

Općine Nova Kapela za realizaciju projekta ”Izrada projektne dokumentacije za modernizaciju željezničke dionice Okučani-Vinkovci”

Tekuće pomoći iz državnog proračuna (63810) 114.902,96 eura

temeljem prijenosa EU sredstava-Pomoć za projekt ” RADIMO I POMAŽEMO-ZAŽELI FAZA III”

Kapitalne pomoći iz državnog proračuna (63821) 172.495,82 eura

temeljem prijenosa EU sredstava,

sredstva za provedbu operacije 8.5.2 “Uspostava i uređenje poučnih staza, vidikovaca i ostale manje infrastrukture” poučne staze ,šumske promatračnice.

**Prihodi od nefinancijske imovine (64)**

Prihodi od nefinancijske imovine ostvareni su iznosu od 51.917,67 eura što je 102,71 % u odnosu na

ostvareno u izvještajnom razdoblju prethodne godine.

U okviru navedenih prihoda evidentni su prihodi od kamata,pozitivnih tečajnih razlika,zakupa

poljoprivrednog zemljišta u vlasništvu države, od najma Hrvatskog doma u Novoj Kapeli od zakupa javnih površina i ostalih objekata u vlasništvu Općine, naknade za zadržavanje nezakonito izgrađenih građevina.

**Prihodi od upravnih i administrativnih pristojbi po posebnim propisima i naknadama (65)**

Prihodi od upravnih i administrativnih pristojbi, pristojbi po posebnim propisima i naknadama ostvareni su u iznosu od 342.157,81 eura što je 1184,21% odnosu na ostvareno u izvještajnom razdoblju prethodne godine iz razloga pojačanih aktivnosti u naplati prihoda.

U okviru ostvarenih prihoda evidentni su prihodi od pristojba i naknada (komunalni doprinos, komunalna naknada, grobna naknada),doprinosa za šume i ostali nespomenuti prihodi.

Ostali nespomenuti prihodi (6526)

Ostali nespomenuti prihodi ostvareni su u iznosu od 38.210,04 eura što je 134,65 % u odnosu na ostvareno u izvještajnom razdoblju prethodne godine.

U okviru ostvarenih prihoda evidentni su prihodi od usluga na groblju ,naknade za izvođenje klesarskih radova na groblju , od usluge naplate vodnog doprinosa, naknade za obavljanje prodaje putem pokretnih trgovina ,povrata sredstava u proračun i ostali prihodi.

Prihodi od prodaje proizvoda i robe te pruženih usluga i prihod od donacija (66)

U okviru ostvarenih prihoda evidentni su prihodi od donacija za izradu monografije

"Općina Nova Kapela-naš zavičaj".

**Prihodi od prodaje nefinancijske imovine (7)**

Prihodi od prodaje nefinancijske imovine ostvareni su iznosu od 141.259,05 eura što je 317,54% u odnosu na ostvareno u izvještajnom razdoblju prethodne godine.

U okviru navedenih prihoda evidentni su prihodi od prodaje poljoprivrednog zemljišta u vlasništvu države i od prodaje nekretnina u vlasništvu Općine.

**Primici od financijske imovine i zaduživanja (8)**

Primici ostvareni u izvještajnom razdoblju ostvareni su iznosu od 40.146,48 eura , odnose se na primljen Zajam od državnog proračuna za namirenje povrata poreza na dohodak u 2023.godini.

**RASHODI I IZDACI**

U 2023. izvršeno je ukupno 2.006.744,66 eura rashoda/izdataka što je 0,46% manje u odnosu na prethodnu godinu i 57,57% od planiranih rashoda.



**Rashodi za zaposlene (31)**

Rashodi za zaposlene u izvještajnom razdoblju ostvareni su u iznosu od 324.706,15 eura što je 196,06 % u odnosu na ostvareno u izvještajnom razdoblju prethodne godine, a odnose se na rashode za zaposlene u Jedinstvenom upravnom odjelu, plaće načelnika, djelatnika Vlastitog komunalnog pogona, plaće zaposlenika Projekta “Zaželi-Faza III-Radimo i pomažemo”,plaće zaposlenika u provođenju programa javnih radova-revitalizacija javnih površina.

Rashodi za zaposlene obuhvaćaju bruto place,doprinose za plaće i ostale rashode za zaposlene.

**Materijalni rashodi (32)**

Rashodi za zaposlene u izvještajnom razdoblju ostvareni su u iznosu od 727.417,64 eura ,što je 130,31 % u odnosu na ostvareno u izvještajnom razdoblju prethodne godine.

U strukturi materijalnih rashoda iznos od 11.915,52 eura odnosi se na naknade troškova zaposlenika (za službena putovanja ,naknada za prijevoz na posao i s posla ,stručna usavršavanja zaposlenika i ostale naknade ).

Rashodi za materijal i energiju u izvještajnom razdoblju ostvareni su u iznosu od 115.116,71 eura što je 102,32 % u odnosu na ostvareno u izvještajnom razdoblju prethodne godine.

Unutar skupine iskazni su izdaci za uredski materijal i ostale materijalne rashode, električnu energiju, plin, gorivo, sredstva za čišćenje, materijal za tekuće i investicijsko održavanje građevinskih objekata, postrojenja i opreme Vlastitog komunalnog pogona, sitni inventar i slično.

Rashodi za usluge u izvještajnom razdoblju ostvareni su u iznosu od 516.330,63 eura što je 142,68% u odnosu na ostvareno u izvještajnom razdoblju prethodne godine. Rashodi za navedene namjene povećani su zbog potrebe investicijskih ulaganja na objektima u vlasništvu Općine, održavanja javnih površina, uređenja prostora industrijske zone, pojačanih aktivnosti u pripremi i izradi projektno tehničkih dokumentacija, u provedbi deratizacije i dezinsekcije ,povećanje na rashodima za usluge u provođenju Projekta “Zaželi-Faza III-Radimo i pomažemo“.

Rashodi za usluge odnose se na usluge telefona ,pošte i interneta ,tekućeg i investicijskog održavanja građevinskih objekata, postrojenja i opreme, usluge komunikacije.

Ostali nespomenuti rashodi u izvještajnom razdoblju ostvareni su u iznosu od 84.054,78 eura što je 115,46% u odnosu na ostvareno u izvještajnom razdoblju prethodne godine, a odnose se na naknade za rad predstavničkih i izvršnih tijela (vijećničke naknade), premije osiguranja objekata, opreme u vlasništvu Općine, izdatke za reprezentaciju, pristoje i naknade.

Unutar skupine ostali nespomenuti rashodi iskazani su izdaci za obilježavanje državnih praznika, blagdana, manifestacija, naknada za uređenje voda, sufinanciranja Općine u provođenju projekta kontrole analize tla i ostali izdaci.

**Financijski rashodi (34)**

Financijski rashodi u izvještajnom razdoblju ostvareni su u iznosu od 8.230,63 eura što je 56,88% u odnos na ostvareno u izvještajnom razdoblju prethodne godine.

Unutar skupine iskazni su izdaci za kamate, bankarske usluge, usluge platnog prometa, negativne tečajne razlike i razlike zbog promjene valutne klauzule.

**Pomoći dane u inozemstvo i unutar općeg proračuna (36**)

Tekuće pomoći unutar općeg proračuna (363) ostvareni su u iznosu od 208.087,88 eura što je 108,11% u odnosu na ostvareno u izvještajnom razdoblju prethodne godine.

Na računu 363 iskazane su pomoći za provođenje predškolskog odgoja u Dječjem vrtiću „Zvončić“ Nova Kapela. Sredstva se prenose ustanovi Dječji vrtić Nova Gradiška prema Sporazumu o međusobnim pravima i obvezama.

**Naknade građanima i kućanstvima na temelju osiguranja i druge naknade (37)**

Naknade građanima i kućanstvima iz proračuna ostvarene su u iznosu od 58.002,97 eura što je 53,78% u odnosu na ostvareno u izvještajnom razdoblju prethodne godine.

U okviru ukupnog iznosa iskazane su jednokratne novčane pomoći obiteljima za podmirenje osnovnih životnih potreba (bolest, nabavka osnovnih predmeta za kućanstvo, ostalo) i stipendije redovnim studentima za akademsku godinu 2022./2023., za provođenje mjera za poticanje rješavanja pitanja mladih obitelji, naknade za novorođenčad, nabava radnih bilježnica osnovnoškolcima, ostalo).

Ostali rashodi (38)

Ostali rashodi obuhvaćaju tekuće i kapitalne donacije. Ostvareni su u iznosu od 204.490,18 eura, što je 104,05% u odnosu na ostvareno u izvještajnom razdoblju prethodne godine.

U okviru ukupnog iznosa iskazane su pomoći udrugama prema Odluci o dodjeli financijskih sredstava Udrugama za financiranje programa /projekata iz proračuna Općine Nova Kapela za 2023. godinu.,

Vatrogasnoj zajednici Općine, Lokalnoj akcijskog grupi-LAG, Turističkoj zajednici Meridiana Slavonica, Crvenom križu Nova Gradiška, Hrvatskoj gorskoj službi spašavanja, Osnovnoj školi „Antun Mihanović“ Nova Kapela, Batrina

Na računu kapitalnih pomoći iskazani su pomoći za izradu projekta i izgradnje vodoopskrbnih cjevovoda u naseljima Općine Nova Kapela.

**RASHODI ZA NABAVU NEFINANCIJSKE IMOVINE**

Rashodi za nabavu nefinancijske imovine planirani su u iznosu od 1.745.151,00 eura, a ostvareni u iznosu od 440.592,05 eura Rashodi za nabavu nefinancijske imovine obuhvaćaju rashode za nabavu proizveden dugotrajne imovine i rashode za dodatna ulaganja na građevinskim objektima.

**Građevinski objekti (421)**

Rashodi za nabavu građevinskih objekata ostvareni su u iznosu od 249.955,18 eura , što je 138,42% u odnosu na ostvareno u izvještajnom razdoblju prethodne godine, odnose se na rashode za obnovu pješačke staze u ulici Vladimira Nazora u Novoj Kapeli, uređenju šumskih promatračnica, modernizaciji javne rasvjete.

**Postrojenja i oprema (422**)

Rashodi za nabavu opreme ostvareni su u iznosu od 109.473,65 eura , što je 400,08% u odnosu na ostvareno u izvještajnom razdoblju prethodne godine, a odnosi se na rashode za nabavu računala za potrebe upravnog odjela, pozivnog semafora s mjeračem brzine kretanja vozila u Batrini kod Osnovne škole, opreme za videonadzor, strojeva i opreme za potrebe Vlastitog komunalnog pogona, opreme za društvene domove, dječja i nogometna igrališta, dječje parkove, uređenje spomen sobe hrvatskih branitelja.


**Rashodi za dodatna ulaganja na nefinancijskoj imovini (451)**

Rashodi za dodatna ulaganja na nefinancijskoj imovini (451) ostvareni su u iznosu od 81.163,22 eura, što je 97,79 % u odnosu na ostvareno u izvještajnom razdoblju prethodne godine. Rashodi za dodatna ulaganja obuhvaćaj ulaganja na objektima u vlasništvu općine Nova Kapela.

**IZDACI ZA FINANCIJSKU IMOVINU I OTPLATE ZAJMOVA**

Izdaci za financijsku imovinu i otplate zajmova ostvareni su u iznosu od 35.217,16 eura što je 9,67% u odnosu na izvještajno razdoblje prethodne godine, a odnosi se na otplatu kratkoročnog zajma državnog proračuna za povrat poreza na dohodak u 2022. godini.





Detaljni opisi programa i regulatorna osnova za njihovo uvođenje nalaze se u nastavku:

|  |  |
| --- | --- |
| * Naziv programa | 1001 MJERE I AKTIVNOSTI ZA OSIGURANJE RADA IZ DJELOKRUGA PREDSTAVNIČKOG TIJELA  1001 MJERE I AKTIVNOSTI ZA OSIGURANJE RADA IZ DJELOKRUGA IZVRŠNOG TIJELA |
| Regulatorni okvir | * Zakon o lokalnoj i područnoj (regionalnoj) samoupravi * Zakon o porezu na dohodak * Statut Općine Nova Kapela * Odluka o iznosu naknade za rad na sjednicama Općinskog vijeća * Zakon o financiranju političkih aktivnosti i izborne promidžbe * Odluka o izvršavanju proračuna Općine Nova Kapela za 2023.g. |
| Opis programa  (aktivnosti) | A100001 Sjednice Općinskog vijeća i naknade predstavničkim tijelima  A100002 Financiranje političkih stranaka i vijećnika liste grupe birača  A100004 Poslovanje Ureda načelnika  A100008 Obilježavanje državnih praznika, blagdana, manifestacija i Dana Općine  A100068 Sponzorstva i pokroviteljstva |
| Ciljevi programa | Djelotvorno izvršavanje funkcije Općinskog vijeća Općine Nova Kapela i povećanje kvalitete rada  Aktivno sudjelovanje vijećnika i nezavisnih vijećnika u radu Općinskog vijeća  Provođenje mjera i aktivnosti iz djelokruga izvršnog tijela |
| Pokazatelj rezultata | Redovito održavanje sjednica Općinskog vijeća, obračun i uplata zakonskih davanja u predviđenim rokovima |

|  |  |
| --- | --- |
| Naziv programa | 2001 MJERE I AKTIVNOSTI ZA OSIGURANJAE RADA IZ DJELOKRUGA JEDINSTVENOG UPRAVNOG ODJELA |
| Regulatorni okvir | · Zakon o lokalnoj i područnoj (regionalnoj) samoupravi   * Zakon o proračunu   · Zakon o fiskalnoj odgovornosti  · Zakon o javnoj nabavi  .Zakon o financiranju jedinica lokalne i područne (regionalne) samouprave  · Zakon o sustavu unutarnjih financijskih kontrola u javnom sektoru  · Statut Općine Nova Kapela  · Pravilnik o unutarnjem redu Jedinstvenog upravnog odjela Općine Nova Kapela  · Odluka o koeficijentima za obračun plaće službenika i namještenika  · Odluka o izvršavanju proračuna Općine Nova Kapela za 2022. godinu |
| Opis programa | A100007Administrativno,tehničko i stručno osoblje Jedinstvenog upravnog odjela  A100011 Seminari ,edukacije i ostali troškovi zaposlenicima  A100012 Usluge telefona, interneta i poštarine  A100013 Promidžba i informiranje Općine  A100015 Bankarske usluge i usluge platnog prometa  A100016 Uredski materijal i ostali materijal za potrebe redovnog poslovanja  A100017 Troškovi izrade dokumentacija, planova i projekata i ostale usluge vanjskih službi  A100018 Financijski i ostali rashodi poslovanja  A100019 Članarine, pristojbe i naknade  K100119 Projektiranje vodovodnog sustava i vodo odvodnje |
| Ciljevi programa | Učinkovito i pravovremeno izvršavanje poslova iz djelokruga  rada Jedinstvenog upravnog odjela  Nabava potrebne uredske, računalne i komunikacijske opreme radi održavanja funkcionalnosti sustava |
| Pokazatelj rezultata | -izvršeni poslovi iz djelokruga rada Upravnog odjela  -izvršeno održavanje funkcionalnosti računalnog sustava  -izvršen prijenos sredstava Vodovodu zapadne Slavonije za otplatu zajma svjetske banke iz projekta Unutarnje vode i za izradu projektne dokumentacije vodoopskrbnog cjevovoda u naselju Stara Kapela i Srednji Lipovac |

|  |  |
| --- | --- |
| Naziv programa | 2002 AKTIVNA POLITIKA ZAPOŠLJAVANJA |
| Regulatorni okvir | · Zakon o lokalnoj i područnoj (regionalnoj) samoupravi  · Zakon o proračunu  · Statut Općine Nova Kapela  · Pravilnik o unutarnjem redu Jedinstvenog upravnog odjela Općine Nova Kapela  · Odluka o koeficijentima za obračun plaće službenika i namještenika  · Odluka o izvršavanju proračuna Općine Nova Kapela za 2022. godinu |
| Opis programa | A100020 Program zapošljavanja “RADOM ZA ZAJEDNICU“  -javni radovi-Revitalizacija javne površine  A100162 Program „ ZAŽELI -PROGRAM ZAPOŠLJAVANJA ŽENA“ |
| Ciljevi programa | Učinkovito i pravovremeno izvršavanje poslova iz programa javnih radova i projekta Zaželi-faza III, Radimo i pomažemo. |
| Pokazatelj rezultata | Izvršeni poslovi iz djelokruga javnih radova-revitalizacija javnih površina i projekta Zaželi. |

|  |  |
| --- | --- |
| Naziv programa | 2003 RAZVOJ POLJOPRIVREDE  2004 RAZVOJ GOSPODARSTVA |
| Regulatorni okvir | Zakon o poljoprivrednom zemljištu  Zakon o prostornom uređenju  Zakon o regionalnom razvoju |
| Opis programa | A100028 Održavanje kanalske mreže  A100091 Poticanje poljoprivredne djelatnosti kroz program sufinanciranja udruga  A100109 Elementarne nepogode  A100127 Provedba javnih natječaja-prodaja i zakup poljoprivrednog zemljišta  A100163 Održavanje državnog zemljišta  A100090 Sufinanciranje Lokalne agencije  A100094 Poticanje turističke djelatnosti kroz program sufinanciranja udruga  A100143 Razvoj turizma  K100089 Izgradnja industrijske zone  K100172 Izgradnja pristupne ceste do i unutar zone gospodarske namjene |
| Ciljevi programa | Poboljšanje genetike stada  Osigurati preduvjete za provedbu javnih natječaja prodaje i zakupa poljoprivrednog zemljišta  Poticati razvoj turizma  Osigurati preduvjete za razvoj poduzetničke zone |
| Pokazatelj rezultata | * uređenje prijelaza na poljskim putovima u Donjem, Srednjem i Gornjem Lipovcu * redovito održavanje poljskih putova na području Općine Nova Kapela ( * sufinancirano umjetnog osjemenjivanje goveda * izvršeno održavanje državnog zemljišta u k.o. Donji Lipovac * izvršena interventna sanacija krovišta uslijed elementarne nepogode (olujno nevrijeme ) nastale u 2023.godini * izvršene pripreme i provođenje natječaja za raspolaganje poljoprivrednim zemljištem u vlasništvu države * izvršeno sufinanciranje rada LAG-a “Posavina” * izvršeno sufinanciranje rada udruga iz područja turizma * izvršeno sufinanciranje provedbe programa rada i financijskog plana Turističke zajednice Meridiana Slavonica * izvršeno rušenje građevinskih objekata unutar poduzetničke   zone |
|  |  |

|  |  |
| --- | --- |
| Naziv programa | 2005 ODRŽAVANJE OBJEKATA I UREĐAJA  KOMUNALNE INFRASTRUKTURE  2006 GRADNJA OBJEKATA I UREĐAJA  KOMUNALNE INFRASTRUKTURE |
| Regulatorni okvir | * Zakon o cestama * Zakon o komunalnom gospodarstvu * Zakon o održivom gospodarenju otpadom * Zakon o zaštiti zraka * Zakona o zaštiti okoliša * Pravilnik o unutarnjem redu Jedinstvenog upravnog odjela Općine Nova Kapela |
| Opis programa | A100025 Održavanje i potrošnja javne rasvjete  A100027 Redovito održavanje nerazvrstanih cesta i putova  A100031 Zimsko održavanje nerazvrstanih cesta  A100136 Održavanje građevina javne odvodnje oborinskih voda  A100148 Održavanje javnih prometnih površina na kojima nije dopušten promet motornim vozilima  A100149 Održavanje javnih zelenih površina  A100150 Održavanje građevina i uređaja javne namjene  A100151 Održavanje groblja i mrtvačnica  A100158 Održavanje čistoće javnih površina  A100164 Pojačano održavanje nerazvrstanih cesta  K100005 Izgradnja i projektiranje javne rasvjete  K100080 Izgradnja pješačkih staza  K100144 Projekt Šumska promatračnica  K100145 Projekt Edukativne promatračnice |
| Ciljevi programa | * Održavanjem opreme i potrošnje javne rasvjete omogućiti sigurnost pješaka i vozila u prometu * Praćenjem kvarova dolazi se do podatka optimalnog rasvjetnog tijela za navedenu lokaciju, prate se troškovi održavanja po mjestu i vrsti rasvjetnog tijela * Kandidiranje projekata na fondove iz prometa * Provođenje mjera definiranih odlukom o komunalnom redu * Održavanje i gradnja prometnica , odnosno očuvanja bitnih zahtjeva za građevinu, unapređivanje ispunjavanja bitnih zahtjeva za građevinu u smislu da se održava tako da se ne naruše svojstva građevine uz racionalne troškove * Održavanje groblja u funkcionalnom stanju, čišćenje i odvoz smeća * Smanjenje količine otpada na javnim površinama * Održavanje zelenih površina, šetnica, dječjih igrališta u funkcionalnom stanju |
| Pokazatelj rezultata | * izvršena redovna opskrba javnih površina javnom rasvjetom * izvršena modernizacija javne rasvjete postavljanjem i zamjenom rasvjetnih tijela u Magić Maloj * izvršeno redovno i pojačano održavanje nerazvrstanih cesta * izvršeno postavljanje pozivnog semafora sa mjeračem brzine kod Osnovne škole u Batrini * izvršeno redovno održavanje javnih prometnih površina * redovno održavani cijevni propusti na putnim jarcima i vodotocima * izvršeno održavanje cestovne kanalske mreže-odvodnja oborinskih voda * izvršeni radovi na uređenju šumskih promatračnica * izvršeni radovi na obnovi pješačke staze u ulici Vladimira Nazora u Novoj Kapeli |

|  |  |
| --- | --- |
| Naziv programa | 2007 PROSTORNO UREĐENJE I UNAPREĐENJE STANOVANJA  2008 ZAŠTITA OKOLIŠA |
| Regulatorni okvir | * Zakon o postupanju s nezakonito izgrađenim zgradama * Zakon o zemljišnim knjigama * Zakon o prostornom uređenju * Zakon o učinkovitom korištenju energije u neposrednoj potrošnji * Zakon o komunalnom gospodarstvu * Zakon o održivom gospodarenju otpadom * Zakona o zaštiti okoliša |
| Opis programa | A100033 Legalizacija nezakonito izgrađenih zgrada  A100100 Postavljanje božićnih dekoracija i nabava  A100111 Sanacija divljih odlagališta smeća  A100159 Zaštita životinja  A100038 Deratizacija i dezinsekcija  A100039 Financiranje rada skloništa za životinje |
| Ciljevi programa | Osigurati preduvjete za razvoj poduzetničke zone  Poboljšanja u zaštiti okoliša |
| Pokazatelj rezultata | * legalizacija objekata u općinskom vlasništva * izvršena preventivna deratizacija u domaćinstvima i dezinsekcija komaraca * izvršeno postavljanje i skidanje božićnih dekoracija * izvršena sanacija divljih odlagališta smeća * izvršeno sufinanciranje sterilizacije i kastracije pasa i mačaka |

|  |  |
| --- | --- |
| Naziv programa | 2009 PROTUPOŽARNA I CIVILNA ZAŠTITA |
| Regulatorni okvir | · Zakon o zaštiti od požara , Zakon o sustavu civilne zaštite |
| Opis programa | A100042 Sufinanciranje dobrovoljnih vatrogasnih društava  A100043 Provedba sustava zaštite i spašavanja  A100076 Sufinanciranje Vatrogasne zajednice |
|  | Postizanje učinkovite protupožarne zaštite u cilju sprječavanja nastanka požara |
| Pokazatelj rezultata | * u skladu s Zakonom isplaćena sredstva za redovno poslovanje vatrogasnih zajednice Općine Nova Kapela * izvršen prijenos sredstava Hrvatskoj gorskoj službi spašavanja * izrađen Plan djelovanja u području prirodnih nepogoda za 2024.godinu |

|  |  |
| --- | --- |
| Naziv programa | 2010 SOCIJALNA SKRB, NOVČANA POMOĆ  I DEMOGRAFSKE MJERE |
| Regulatorni okvir | · Zakon o lokalnoj i područnoj (regionalnoj) samoupravi  · Zakon o socijalnoj skrbi  · Zakon o udrugama |
| Opis programa | A100046 Donacije udrugama socijalnog značaja  A100047 Nabava poklon paketa djeci prigodom blagdana  A100048 Jednokratne novčane pomoći  A100049 Naknade za novorođenčad  A100098 Humanitarna djelatnost Crvenog križa  A100115 Mjere za poticanje rješavanja stambenog pitanja mladih obitelji |
| Ciljevi programa | Utvrđivanje prava načina financiranja i raspodjele pomoći ugroženima starijim i nemoćnim osobama , te uključivanje humanitarnih organizacija i udruga građana za brigu o socijalno ugroženima. |
| Pokazatelj rezultata | * isplaćene jednokratne novčane pomoći sukladno Odluci o jednokratnoj novčanoj pomoći * isplaćene naknade za novorođenu djecu * isplaćena tekuća donacija Hrvatskom crvenom križu * isplaćena sredstva za poticanje rješavanja stambenog pitanja mladih obitelji |

|  |  |
| --- | --- |
| Naziv programa | 2011 RAZVOJ SPORTA I REKREACIJE |
| Regulatorni okvir | · Zakon o lokalnoj i područnoj (regionalnoj) samoupravi  · Zakon o sportu  · Zakon o udrugama |
| Opis programa | A100054 Uređenje sportskih objekata  A100055 Poticanje sportsko rekreativnih aktivnosti |
| Ciljevi programa | Organiziranje i provođenje sustava domaćih natjecanja , održavanja sportskih objekata. Podupiranje i sufinanciranje športskih manifestacija , natjecanja i priredbi (memorijalni turniri, malonogometni turniri ,manifestacije povodom obilježavanja Dana državnosti ,Dana Općine, te donacije za izgradnju objekata). |
| Pokazatelj rezultata | * izvršeno uređenje športskih objekata * isplaćena sredstva za provođenjem programa sportsko-rekreativnih aktivnosti po javnom natječaju * donirana sportska oprema nogometnom klubu |

|  |  |
| --- | --- |
| Naziv programa | 2012 JAVNE POTREBE U KULTURI |
| Regulatorni okvir | · Zakon o lokalnoj i područnoj (regionalnoj) samoupravi  · Zakon o financiranju javnih potreba u kulturi  · Zakon o zaštiti i očuvanju kulturnih dobara  · Zakon o tehničkoj kulturi  · Zakon o udrugama |
| Opis programa | A100056 Financiranje programa i projekata u kulturi  A100097 Pomoći vjerskim zajednicama |
| Ciljevi programa | Razvijanje kulturnog amaterskog stvaralaštva kod mladih i starijih osoba njegovanje folklorne i kulturne baštine i upoznavanje sa kulturnim postignućima, organiziranje kulturnih događaja ,njegovanje i učenje tradicijske glazbe.  Aktivno sudjelovanje hrvatskih dragovoljaca i branitelja u svim segmentima društvenog i političkog života.  Udruživanje građana za organizirano djelovanje u području kulture i umjetnosti.  Pomoć u obnovi i investicijskom održavanju spomenika kulture , te financiranje aktivnosti koje provodi konzervatorski odjel za zaštitu kulturne i spomeničke baštine. Udruživanje građana za organizirano djelovanje u području kulture i umjetnosti. |
| Pokazatelj rezultata | * isplaćene tekuće donacije udrugama u kulturi na osnovu planiranih i odobrenih programa i projekata udruga * isplaćena sredstva vjerskim zajednicama za zaštitu spomeničke baštine |

|  |  |
| --- | --- |
| Naziv programa | 2013 PREDŠKOLSKI ODGOJ I OBRAZOVANJE |
| Regulatorni okvir | · Zakon o lokalnoj i područnoj (regionalnoj) samoupravi  · Zakon o ustanovama  · Zakon o predškolskom odgoju i obrazovanju  · Državni pedagoški standard predškolskog odgoja i naobrazbe  · Zakon o odgoju i obrazovanju u osnovnoj i srednjoj školi |
| Opis programa | A100057 Pomoći Osnovnoj školi „Antun Mihanović“  A100058 Sufinanciranje vrtića i pred škole  A100059 Stipendiranje učenika i studenata  A100061 Nagrade najuspješnijim učenicima osnovnog i srednje školskog obrazovanja  A100062 Nabava udžbenika osnovnoškolcima  A100102 Sufinanciranje ljetovanja djece  A100110 Kazališne predstave  A100161 Škola plivanja  A100169 Održavanje objekta Dječjeg vrtića “Zvončić“ Nova Kapela  A100173 Pomoć roditeljima djece polaznika Dječjeg vrtića „Zvončić“ , Nova Kapela  K100142 Dječja igrala u dvorištu Dječjeg vrtića „Zvončić“, Nova Kapela |
| Ciljevi programa | Dodjelom poticajnih nagrada najuspješnijim učenicima , novčanoj pomoći prijevoza učenika na školska natjecanja , nabavci radnih bilježnica osnovnoškolcima , pomoći za održavanje objekata , žele se osigurati uvjeti za provođenje redovnih programa osnovnog i srednje školskog obrazovanja i dodatnih aktivnosti. Podizanje standarda u obrazovanju  Humanističko–razvojni pristup odgoju i obrazovanju djece u izvan obiteljskim uvjetima  Primjena suvremenih metoda komunikacije, promicanja prava djece ,planiranje i integrirano učenje. |
| Pokazatelj rezultata | * izvršena nabava radnih bilježnica učenicima Osnovne škole „Antuna Mihanović“ Nova Kapela, Batrina * isplaćena sredstva za ostale rashode-poklone prvašićima za prvi dan škole, organizacija kazališnih predstava, obilježavanje Dana učitelja, izvršena donacija sportske opreme, video nadzora, klima uređaja * isplaćena sredstva za Školu plivanja učenika 4.razreda Osnovne škole Antuna Mihanovića ,Nova Kapela, Batrina * isplaćene stipendije * izvršena donacija računala najuspješnijem učeniku srednje školskog obrazovanja * izvršeno sufinanciranje ljetovanja djece s područja Općine Nova Kapela * isplaćena sredstva za provođenje redovitih programa i programa predškolskog obrazovanja * izvršeno tekuće i investicijsko održavanje objekta Dječjeg vrtića * izuzeće roditelja od obveze plaćanja udjela u cijeni vrtića za mjesec svibanj 2023.godine-isplatu izvršila Općina Nova Kapela * izvršena nabava dječjih igrala u dvorištu Dječjeg vrtića |

|  |  |
| --- | --- |
| Naziv programa | 1. UPRAVLJANJE IMOVINOM |
| Regulatorni okvir | * Zakon o komunalnom gospodarstvu * Zakon o lokalnoj i područnoj (regionalnoj) samoupravi * Zakon o upravljanju državnom imovinom |
| Opis programa | A100065 Održavanje objekata za redovito korištenje-režijski troškovi  A100066 Održavanje objekata za redovito korištenje-tekuća održavanja  A100067 Održavanje postrojenja i opreme  A100069 Održavanje voznog parka |
| Ciljevi programa | Održavanjem objekata , postrojenja i opreme ,voznog parka , te nabava opreme i radnih strojeva za redovno poslovanje Općine u optimalnom stanju da navedeni mogu koristiti za provođenje aktivnosti iz djelokruga lokalne i područne (regionalne) samouprave. |
| Pokazatelj rezultata | * redovna opskrba električnim energijom, plinom, vodom ,gorivom, uredskim materijalom * redovna opskrba raznim materijalima za održavanje objekata u vlasništvu Općine * izvršena tekuća i investicijska održavanja objekata u vlasništvu Općine (ispitivanja elektro ,plinskih instalacija ,servis klima uređaja, ličilački radovi ) |

|  |  |
| --- | --- |
| Naziv programa | 1. FINANCIRANJE UDRUGA I SPOMEN   OBILJEŽJA DOMOVINSKOG RATA |
| Regulatorni okvir | · Zakon o lokalnoj i područnoj (regionalnoj) samoupravi  · Zakon o financiranju javnih potreba u kulturi  · Zakon o udrugama, Zakon o hrvatskim braniteljima iz domovinskog rata  i članovima obitelji |
| Opis programa | A100106 Financiranje udruga proizašlih iz domovinskog rata  T100107 Spomen soba poginulim braniteljima |
| Ciljevi programa | Aktivno sudjelovanje hrvatskih dragovoljaca i branitelja u svim segmentima društvenog i političkog života. |
| Pokazatelj rezultata | * isplaćene tekuće donacije udrugama proizašlih iz domovinskog rata za obilježavanje obljetnica , kulturnih i sportskih manifestacija * izvršeni radovi na uređenju spomen sobe poginulim braniteljima iz domovinskog rata |

|  |  |
| --- | --- |
| Naziv programa | 1. ZDRAVSTVO I ZAŠTITA , OČUVANJE   I UNAPREĐENJE ZDRAVLJA LJUDI |
| Regulatorni okvir | · Zakon o lokalnoj i područnoj (regionalnoj) samoupravi  Zakon o udrugama  · Zakon o socijalnoj skrbi |
| Opis programa | A100106 Djelatnost udruga u području zdravstvene skrbi |
| Ciljevi programa | Podrška institucionalnom i organizacijskom razvoju udruga usmjerenih razvoju brige o djeci i starijim osobama i zdravstvenoj zaštiti |
| Pokazatelj rezultata | * isplaćene tekuća donacija udruzi -Hrvatska liga protiv raka |

|  |  |
| --- | --- |
| Naziv programa | 1. KAPITALNA ULAGANJA U IMOVINU |
| Regulatorni okvir | · Zakon o lokalnoj i područnoj (regionalnoj) samoupravi  Zakon o komunalnom gospodarstvu |
| Opis programa | K100012 Nabava opreme za redovito poslovanje  K100070 Nabava opreme za društvene domove i ostale objekte u vlasništvu Općine  K100083 Investicijska ulaganja nad društvenim domovima i ostalim objektima u vlasništvu Općine  K100086 Uređenje dječjih parkova  K100096 Nabava radnih strojeva |
| Ciljevi programa | Održavanje u funkciji opreme za redovno poslovanje i komunalni pogon , investicijskim ulaganjima u objekte povećati funkcionalnost i održivost  Provođenje projekata na fondove za komunalnu opremu |
| Pokazatelj rezultata | * Nabavljena oprema za domove i ostale objekte u vlasništvu općine * Izvršena investicijska ulaganja na društvenim domovima (uređenje kulturnog centra-doma u Sičama , ugradnja prozora i vrata na domu u Bilom Brigu **,** građevinsko-obrtnički radovi na domu ,V. Nazora bb u Novoj Kapeli-lovačka kuća) * izvršena nabava opreme za dječja igrališta * izvršena nabava radnih strojeva za potrebe Vlastitog   (komunalnog) pogona |

|  |  |
| --- | --- |
| Naziv programa | 1. VLASTITI POGON |
| Regulatorni okvir | * Zakon o komunalnom gospodarstvu * Zakon o održivom gospodarenju otpadom * Zakona o zaštiti okoliša * Pravilnik o unutarnjem redu Jedinstvenog upravnog odjela Općine Nova Kapela |
| Opis programa | A100075 Vlastiti pogon |
| Ciljevi programa | Provođenje Odredbi Odluke o komunalnom redu  Održavanje zelenih površina, šetnica, dječjih igrališta u funkcionalnom stanju  Održavanje groblja i obavljanje pogrebnih i ostalih komunalnih poslova |
| Pokazatelj rezultata | * Komunalno redarstvo izvršilo poslove provođenja Odluke o komunalnom redu * Izvršeno održavanje groblja u naseljima Općine Nova Kapela * Izvršene usluge sahrana * Održavanje zelenih površina, šetnica, dječjih igrališta u funkcionalnom stanju |

**4*.* POSEBNI IZVJEŠTAJI**

***4.1. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA***

Sukladno članku 120. Zakona o proračunu ("Narodne novine" broj 144/21 ), definirane su aktivnosti i projekti , postupak i način zaduživanja ,uz prethodnu suglasnost Ministarstva financija

Općina Nova Kapela u 2023.godini nije se dugoročno zaduživala .

Odlukom Općinskog vijeća Općine Nova Kapela i Ugovorom o kratkoročnom zaduženju-dopušteno prekoračenje po transakcijskom računu za Općinu Nova Kapela iznosi 200.000,00 eura sa dospijećem do 17.07.2024.godine.

Na dan 31.12.2023.godine Općina Nova Kapela nije koristila prava iz ugovora o kratkoročnom zaduživanju kod poslovne banke , na analitičkom računu 84711 evidentan je primitak sa osnova primljenih zajmova od državnog proračuna-kratkoročni za namirenje povrata poreza u 2023.godini, i na računu obveza -26711- Obveze za zajmove od državnog proračuna-kratkoročne .

***4.2. IZVJEŠTAJ O KORIŠTENJU PRORAČUNSKE ZALIHE***

Sukladno članku 65. Zakona o proračunu ("Narodne novine" broj 144/21) sredstva proračunske zalihe koriste se za nepredviđene namjene, za koje u proračunu nisu osigurana sredstva ili za namjene za koje se tijekom godine pokaže da za njih nisu utvrđena dovoljna sredstva jer ih pri planiranju proračuna nije bilo moguće predvidjeti. Sredstva proračunske zalihe mogu iznositi najviše 0,50 posto planiranih proračunskih prihoda bez primitaka, a visina sredstava proračunske zalihe utvrđuje se odlukom o izvršavanju proračuna.

Tijekom izvještajnog razdoblja sredstva proračunske zalihe se nisu koristila

***4.3. IZVJEŠTAJ O DANIM JAMSTVIMA I IZDACIMA PO JAMSTVIMA***

Izdavanje jamstva jedinice lokalne samouprave propisano je odredbama članka 129. Zakona o proračunu (Narodne novine broj 144/21).

Općina Nova Kapela u 2023. godini nije izdavala jamstva i suglasnosti za zaduživanje sukladno članku 129.Zakona.

U 2023.godini izdala je slijedeće instrumente osiguranja plaćanja :

|  |  |  |
| --- | --- | --- |
| VJEROVNIK | OPIS  bjanko zadužnice u obliku javnobilježničke potvrđene isprave | IZNOS |
| SREDIŠNJI DRŽAVNI URED ZA DEMOGRAFIJU I MLADE | Projekt ulaganja u objekte dječjih vrtića | 30.000,00 |
| MINISTARSTVO REGIONALNOG RAZVOJA I FONDOVA EUROPSKE UNIJE-MRRFEU | Obnova pješačke staze u ulici Vladimira Nazora u Novoj Kapeli | 60.000,00 |
| SLATINSKA BANKA D.D.  SLATINA | Kredit-kratkoročno zaduženje-dopušteno prekoračenje po transakcijskom računu | 200.000,00 |

***4.4. IZVJEŠTAJ O STANJU POTRAŽIVANJA I DOSPJELIH OBVEZA , TE O STANJU POTENCIJALNIH OBVEZA PO OSNOVI SUDSKIH SPOROVA***

***Financijska imovina Općine na dan 31.12.2023.g.***

Stanje **financijske imovine** na dan 31. prosinac 2023. godinu iznosi 1.833.275,16 eura . Stanje potraživanja na dan 31.prosinac 2023.godine :

* dionice i udjeli u glavnici tuzemnih trgovačkih društava u javnom sektoru – 1.341.084,35 eura
* potraživanja za prihode poslovanja – 153.277,93 eura
* ostala potraživanja – 54,28 eura
* potraživanja od prodaje nefinancijske imovine – 8.396,62 eura
* rashodi budućih razdoblja -15.183,99 eura

-rashodi za plaće djelatnika Općine.

**Stanje obveza Općine na dan 31.12.2023.g.**

Ukupne **obveze** na dan 31. prosinac 2023. godine iznose 102.024,53 eura, a odnose se na:

* obveze za zaposlene – 14.706,43 eura
* obveze za materijalne rashode – 32.550,73 eura
* ostale tekuće obveze – 14.620,89 eura
* obveze za kredite i zajmove –kratkoročni-40.146,48 eura

obveza za povrat sredstava prema državnom proračunu zbog povrata poreza u 2023.godini

Popis sudskih sporova koji su u tijeku:

Tužitelj: Općina Nova Kapela, Trg kralja Tomislava 9, Nova Kapela

Tuženik: Hrvatski telekom d.d., Zagreb, Radnička cesta 21

Radi isplate 68.303,02 eura (514.629,12 kuna).

***OPĆINSKI NAČELNIK***

***Ivan Šmit v.r.***